|  |  |  |
| --- | --- | --- |
|  |  |  |
| **Atbalsta Zemkopības ministrija un Lauku atbalsta dienests** | | |

**Biedrības „Ziemeļkurzemes biznesa asociācija” paziņojums**

Biedrība „Ziemeļkurzemes biznesa asociācija” izsludina atklāta konkursa projektu iesniegumu pieņemšanas **14.kārtu** Eiropas Jūrlietu un Zivsaimniecības fonda (EJZF) Latvijas Rīcības programmas zivsaimniecības attīstībai 2014.-2020.gadam apakšpasākuma 43.02. „Sabiedrības virzītas vietējās attīstības stratēģiju īstenošana” aktivitātēs: **43.02.1. „Pievienotās vērtības veidošana un inovācijas veicināšana visos zvejas akvakultūras produktu piegādes posmos”, 43.02.2. „Darbību dažādošana zivsaimniecības nozarē un citās jūras ekonomikas nozarēs”,** **43.02.3. „Vides resursu vairošanai vai izmantošanai, kā arī klimata pārmaiņu mazināšanai”** un **43.02.4. „Zvejas vai jūras kultūras mantojuma izmantošanas veicināšanai”.**

**Projektu iesniegumu pieņemšana notiks**: no 2022.gada 23.oktobra līdz 2022.gada 23.novembrim

**Sludinājuma kopsumma:** 131 743,85EUR

**Projektu darbības teritorija**: Talsu novada Kolkas pagasts, Ventspils novada Jūrkalnes, Tārgales, Užavas, Vārves pagasti un Ventspils pilsēta.

**Projektu īstenošanas termiņš:** 2023.gada 30.septembris.

**Mērķis:** Veicināt konkurētspējīgu un ilgtspējīgu jūras piekrastes attīstību Ziemeļkurzemē.

|  |  |
| --- | --- |
| **Rīcība** | **EJZF1**: Piekrastes uzņēmējdarbības atbalsts, darbības uzsākšana, dažādošana un sezonalitātes mazināšana |
| **Atbalsta apmērs** | **40 000 EUR** |
| **Atbilstošā MK Noteikumu Nr.605 6.punktā minētā darbība** | 1. Pievienotās vērtības veidošanai un inovācijas veicināšanai visos zvejas un akvakultūras produktu piegādes ķēdes posmos; 2. Ekonomiskās izaugsmes veicināšana, darba vietu radīšanas veicināšana, kā arī zivsaimniecības nozarē un citās jūras ekonomikas nozarēs – darbību dažādošana. |
| **Rīcības apraksts** | Rīcības ietvaros paredzēts atbalstīt VRG teritorijas piekrastes pagastos strādājošos uzņēmumus, sniedzot atbalstu esošās saimnieciskās darbības uzlabošanai – tai skaitā ražošanas procesa uzlabošanai, tirdzniecības veicināšanai, kā arī jaunu zvejnieku un zivju produkcijas ražotāju darbības uzsākšanai. Piemēram: atbalstu var saņemt zvejas inventāra uzglabāšanas un/vai tā remonta telpu nodrošināšanai, zivju atvēsināšanai un uzglabāšanai, pirmapstrādes izveidošanai, specializētā transporta iegādei.  Atbalsts paredzēts arī saimnieciskās darbības dažādošanai jūras ekonomikas nozarēs (jūras transports, zivju produkcijas tirdzniecība, piekrastes tūrisms un citas ar jūru un piekrasti saistītas darbības), it sevišķi zvejniecības un tūrisma nozares sezonalitātes ietekmes mazināšanai. Atbalstu var saņemt uzņēmējdarbības projekti, kas veicina piekrastes ekonomisko izaugsmi un rada pozitīvu ietekmi jaunu darba vietu izveidei piekrastes teritorijā. Papildus atbalsts projektiem, kas paredz inovatīvu produktu vai pakalpojumu radīšanu. |
| **Maksimālā attiecināmo izmaksu summa vienam projektam** | 80 000 EUR  Ja tiek iesniegts projekts, kas paredz būvniecību – projektam ir pievienots būvprojekts vai paskaidrojuma raksts par 1.kategorijas būvniecību. |
| **Maksimālā atbalsta intensitāte** | 50% - pamata; 30% - lielam uzņēmumam, zvejas kuģa dzinēja nomaiņai, 70% - inovatīvam projektam, 80% - kopprojektam un ar piekrastes zveju saistītam projektam |
| **Papildus nosacījumi** | Projektos var iegādāt pamatlīdzekļus un būvniecības jomā attiecināt tikai teritorijas labiekārtošanu un būvniecību ar būves novietošanu, t.i pirmās kategorijas būvniecības projektus. |

|  |  |
| --- | --- |
| **Rīcība** | **EJZF2**: Piekrastes dabas vērtību un vides resursu saglabāšana, tūrisma pakalpojumu piedāvājuma paplašināšana. |
| **Apbalsta apmērs** | **40 000 EUR** |
| **Atbilstošā MK Noteikumu Nr.605 6.punktā minētā darbība** | Vides resursu vairošanai vai izmantošanai, kā arī klimata pārmaiņu mazināšanai. |
| **Rīcības apraksts** | Rīcības ietvaros tiks atbalstītas iniciatīvas, kas veicina piekrastes dabas vērtību un vides resursu atjaunošanu un saglabāšanu, iespējamu to iesaisti piekrastes atpūtas un tūrisma nozares attīstībā. Rīcības ietvaros tiks atbalstīta aprīkojuma iegāde un būvdarbi, kas vērsti uz vides resursu saglabāšanu un vairošanu. Piemēram: atbalstu var saņemt ar atpūtu un zvejniecību saistītu vietu izveidei un infrastruktūras pilnveidošanai dabā, steķu atjaunošana tūristu un makšķernieku laivām, arī laivu ielaišanas vietas upēs, jūras piekrastē un saistītā aprīkojuma iegādēm. Pašvaldības publiskās infrastruktūras pilnveidošana, t.sk. ielu un ceļu, veloceliņu, stāvlaukumu būvniecība vai pārbūve, lai piekļūtu piekrastes objektiem vai ar zvejniecību, zivju pārstrādi saistītiem objektiem, kā arī lai mazinātu antropogēno slodzi[[1]](#footnote-1) uz dabas vērtībām.  Atbalsts paredzēts arī zivsaimniecības ražošanas ēku siltināšanai un atjaunojamās enerģijas izmantošanai, notekūdeņu un virszemes ūdeņu novadīšanas sakārtošanai. |
| **Maksimālā attiecināmo izmaksu summa vienam projektam** | 80 000 EUR  Ja tiek iesniegts projekts, kas paredz būvniecību – projektam ir pievienots būvprojekts vai paskaidrojuma raksts par 1.kategorijas būvniecību. |
| **Maksimālā atbalsta intensitāte** | 50%, 30% - lielam uzņēmumam, 80% - ar piekrastes zveju saistītam projektam, 90% - sabiedriskā labuma projektiem |
| **Papildus nosacījumi** | Projektos var iegādāt pamatlīdzekļus un būvniecības jomā attiecināt tikai teritorijas labiekārtošanu un būvniecību ar būves novietošanu, t.i pirmās kategorijas būvniecības projektus. |
|  |  |
| **Rīcība** | **EJZF3**: Piekrastes teritoriju publiskās infrastruktūras pilnveidošana, zvejas un jūras kultūras mantojuma pieejamība. |
| **Apbalsta apmērs** | **51 743,85** **EUR** |
| **Atbilstošā MK Noteikumu Nr.605 6.punktā minētā darbība** | Zvejas vai jūras kultūras mantojuma izmantošanas veicināšanai. |
| **Rīcības apraksts** | Rīcības ietvaros paredzēts atbalstīt VRG piekrastes teritoriju un Ventspils pilsētas pašvaldību teritoriju publisko infrastruktūru ar mērķi saglabāt un lietderīgi izmantot jūras un jūras piekrastei raksturīgo kultūras mantojumu. Atbalstīt zivsaimniecības teritoriju kultūrvēstures mantojuma saglabāšanu, atjaunošanu un publisko pieejamību, nodrošināt tā pieejamību nākamajām paaudzēm. Pašvaldību projektu nepieciešamībai jābūt pamatotai vietējo pašvaldību attīstības plānošanas dokumentos.  Atbalsts uz materiālā vai nemateriālā kultūrvēsturiskā mantojuma saglabāšanu, atjaunošanu un popularizēšanu vērstiem projektiem, kuri veicina vietējo uzņēmējdarbību vai iedzīvotāju dzīves kvalitāti. Kā kultūrvēsturiska mantojuma saglabāšanas pasākums ir uzskatāms arī vietējo mājražotāju un zivju produktu tirgošanas un lokālu pasākumu norises vietu izveide piekrastes ciemos. Papildus atbalsts projektiem, kas paredz iespēju radīšanu sociālās atstumtības riska grupām iekļauties sabiedrībā. |
| **Maksimālā attiecināmo izmaksu summa vienam projektam** | 200 000 EUR  Ja tiek iesniegts projekts, kas paredz būvniecību – projektam ir pievienots būvprojekts vai paskaidrojuma raksts par 1.kategorijas būvniecību. |
| **Maksimālā atbalsta intensitāte** | 50%, 80% - ar piekrastes zveju saistītam projektam, 90% - sabiedriskā labuma projektiem |

Ar Ziemeļkurzemes partnerības SVVA stratēģiju 2015.-2020.gadam un projektu iesniegšanas nosacījumiem var iepazīties biedrības „Ziemeļkurzemes biznesa asociācija” birojā Dundagā Pils iela 14 (Dundagas pils otrā stāvā telpās).

Elektroniski projektu konkursa informācija pieejama biedrības mājas lapā: www.ziemelkurzeme.lv un Lauku atbalsta dienesta (LAD) mājas lapā: www.lad.gov.lv.

**Projekta iesniegumus jāiesniedz elektroniski LAD elektroniskajā pieteikšanās sistēmā (EPS).**

**Kontaktperosnas:**

1. Gunta Abaja – tel. 29172814, [zba@dundaga.lv](mailto:zba@dundaga.lv)
2. Ilze Šteine – tel.28717810, [zba@dundaga.lv](mailto:zba@dundaga.lv)

Biedrības „Ziemeļkurzemes biznesa asociācija” koordinatore Gunta Abaja

1. *Antropogēnā slodze - Tieša vai netieša cilvēku un viņu saimnieciskās darbības iedarbība uz dabu kopumā vai uz tās atsevišķiem komponentiem un elementiem (ainavām, dabas resursiem u. tml.). Pārmērīga antropogēnā slodze var novest pie teritorijas dabisko īpašību zaudēšanas*. [↑](#footnote-ref-1)